Αρχιτεκτονική τοπίου και Δικτυώσεις ελεύθερου χώρου. Εφαρμογές στη σύγχρονη πόλη
Creators: name: Ιορδανίδου, Ευαγγελία Κωνσταντίνου
Publisher: name: Aristotle University of Thessaloniki
Year: 2017
Subjects: Δικτυώσεις ελεύθερου χώρου
Συνέχεια
Δίκτυα πρασίνου
Open space networks
Continuity
Green networks

description: Η έντονη αστική ανάπτυξη έχει οδηγήσει στη δημιουργία πόλεων με ασύνδετους και κατακερματισμένους χώρους πρασίνου τόσο μεταξύ τους όσο και με τον υπόλοιπο αστικό ιστό. Η επέκταση των αστικών κέντρων για συνεχόμενα χρόνια έγινε χωρίς να συνομιλήσει με το τοπίο και χωρίς να στηριχτεί στο φυσικό του δυναμικό καθώς μόλις στα τέλη του 20ου αιώνα το συλλογικό τοπίο προέκυψε ως κοινωνική ανάγκη. Αυτό είχε ως αποτέλεσμα τη μετατροπή μεγάλου μέρους του φυσικού περιβάλλοντος σε αστικό και τη δημιουργία αστικών κέντρων «εχθρικών» ως προς τον άνθρωπο. Η μεγέθυνση της οικονομίας και η κυριαρχία των νέων βιομηχανιών πολιτισμού και αναψυχής δημιούργησε έντονο ανταγωνισμό μεταξύ των μεγάλων πόλεων συμβάλλοντας σε διασκορπισμένα κέντρα με έλλειψη συνοχής και ενότητας. Για την Αρχιτεκτονική τοπίου η συνέχεια των ελεύθερων χώρων και των χώρων πρασίνου στον αστικό ιστό μέσα από την κατανόηση του ευρύτερου τοπίου αποτελεί σημαντική αρχή. Ο εντοπισμός και η αναγνώριση συνεχειών, φυσικών και οπτικών, στον αστικό ιστό είναι απαραίτητο μέσο στο σχεδιασμό του τοπίου οποιασδήποτε κλίμακας, καθώς δίνεται έμφαση στη δυναμική του τόπου και στη βελτίωση της ποιότητας ζωής. Η δημιουργία Δικτυώσεων ελεύθερων χώρων εξασφαλίζουν συνοχή και ενότητα στον αστικό τοπίο προσφέροντας σημαντικά κοινωνικά, οικολογικά, οικονομικά και αντιληπτικά οφέλη. Τα τελευταία χρόνια παρατηρείται έντονη αναζωπύρωση του ενδιαφέροντος ως προς τις Δικτυώσεις ελεύθερων χώρων. Επανέρχονται στο προσκήνιο ως νέες τάσεις δίνοντας τη δυνατότητα να εξεταστεί η αλληλεπίδραση μεταξύ μεμονωμένων στοιχείων του χώρου και κατά πόσο αυτά μπορούν να συνδυαστούν ώστε να συντελέσουν στη δημιουργία ενός δικτύου για τη διατήρηση της βιοποικιλότητας και της ποικιλομορφίας των αστικών τοπίων. Τα Δίκτυα πρασίνου εμφανίζονται ως ένας ιδιαίτερα καινοτόμος σχεδιασμός σε πλήρη αντίθεση με τα συμπαγή και πυκνοδομημένα αστικά κέντρα ενισχύοντας τη διατήρηση της ταυτότητας του τοπίου και της σχέσης του με το αστικό και το φυσικό περιβάλλον. Εξασφαλίζουν τη σύνδεση των ελεύθερων χώρων με γραμμικά στοιχεία πρασίνου, τις πράσινες διαδρομές ως κομμάτι της πράσινης αστικής υποδομής, δημιουργώντας ένα ολοκληρωμένο σύστημα που μπορεί να βελτιώσει διάφορες περιβαλλοντικές λειτουργίες και να ενισχύσει σημαντικά το πράσινο στις πόλεις. Επίσης εξασφαλίζουν την άνετη, ευχάριστη και ταυτόχρονα αειφορική μετακίνηση των πολιτών καθώς και την αναβάθμιση του αστικού και φυσικού περιβάλλοντος. Σύγχρονα το αστικό τοπίο οφείλει να ερμηνεύεται και να γίνεται κατανοητό ως ένα ενιαίο σύνολο φύσης, πολιτισμού και ανθρώπινων δραστηριοτήτων. Στην παρούσα διατριβή διερευνάται η σπουδαιότητα των Δικτυώσεων ελεύθερων χώρων μέσα από τη σκοπιά της Αρχιτεκτονικής Τοπίου διαχρονικά και σύγχρονα. Μελετάται η εξέλιξη καθώς και οι νέες τάσεις σχεδιασμού του αστικού τοπίου προκειμένου να τονιστεί η σπουδαιότητα της δημιουργίας δικτυώσεων στη βελτίωση του αστικού και φυσικού περιβάλλοντος. Ιδιαίτερη αναφορά γίνεται στα Δίκτυα πρασίνου ως σημαντικό σχεδιαστικό εργαλείο για τη βελτίωση του αστικού περιβάλλοντος στην έντονα πυκνοδομημένη σύγχρονη πόλη. Εξετάζονται οι έννοιες και οι ορισμοί που έχουν δοθεί διαχρονικά, τα είδη των δικτύων πρασίνου, η δομή τους καθώς και τα πολλαπλά οφέλη, κοινωνικά οικολογικά, αντιληπτικά και οικονομικά ως προς το αστικό περιβάλλον. Στο δεύτερο μέρος γίνεται εκτενής αναφορά σε δέκα διαχρονικά και σύγχρονα παραδείγματα δικτυώσεων σε ελληνικό, ευρωπαϊκό και παγκόσμιο επίπεδο.
description: The intence urban development has led to the creation of cities which contain separate and fragmented green spaces not only between them but also with the rest of the urban network. The expansion of the urban centers for years was done without respecting the landscape and without relying on its natural dynamics, as it was only at the end of 20th century that the collective landscape emerged as a social need. This has led to the conversion of a large amount of the natural environment into urban and as a result to the creation of “nonhuman - friendly” urban centers. The growth of the economy and the dominance of the new culture and leisure industries have created strong competition between major cities, contributing to scattered centers lacking of coherence and unity. For Landscape Architecture, the continuity of free spaces and green spaces in urban centers through the understanding of the wider landscape is an important principle. Localization and identification of continuity, physical and visual, in urban centers is a necessary tool in landscape design of any scale, as it emphasizes the dynamics of the site and improves the quality of life. The creation of Open space networks ensures consistency and unity in the urban landscape, offering significant social, ecological, economic and perceptual benefits. In recent years, there has been a strong resurgence of interest in Open Space Networks. They are coming back to the fore as new trends, enabling the consideration of the interaction between individual elements of the site and whether they can be combined to the creation of a network preserving biodiversity and the diversity of urban landscapes. Green Networks appear as highly innovative design in complete contrast to the compact and densely built urban centers, reinforcing the preservation of the landscape’s identity and its relation to the urban and natural environment. They ensure the connection of free spaces with linear green elements, “greenways” or green corridors, as part of the urban green infrastructure, creating an integrated system that can improve various environmental functions and enhance the lack of green spaces in cities. They also ensure the comfortable, pleasant and at the same time sustainable mobility of citizens as well as the upgrading of the urban and natural environment. Today the urban landscape must be interpreted and be understood as a united set of nature, culture and human activities. This master thesis investigates the importance of Open space networks from the perspective of Landscape Architecture over time. Extensive reference is made regarding to Green networks as an important design tool for improving the urban environment in the highly densely modern city. Concepts and definitions that have been given over time, types of green networks, their structure as well as multiple benefits, social ecological, perceptual and economical in terms of the urban environment, are examined. In the second part an extensive reference is made concerning ten diachronical and modern examples of networking at Greek, European and Global level.